L 280/36
BG
Официален вестник на Европейския съюз
28.10.2022 г.
(19)
В „Резолюция No 101/2020 на регионалното правителство на Мадейра от 13 март“ и „Наредба No 133-B/2020 на заместник-председателя на регионалното правителство на Мадейра и на Регионалния секретариат за социално приобщаване и гражданство от 22 април“ се въвеждат редица регионални мерки, свързани със заетостта в автономния регион Мадейра.
Мерките са описани в член 3, буква к) от Решение за изпълнение (ЕС) 2020/1354.
Специфичните мерки, включително регионалните мерки, допълващи схемите на национално равнище, а именно за подпомагане на работата на непълно работно време, подкрепа за самостоятелно заетите лица и за предприятията, възнамеряващи да възобновят стопанската си дейност, са предназначени за запазване на заетостта в Мадейра по време на избухналата пандемия от COVID-19.
Подкрепата по тези мерки зависи от това предприятията да запазят трудовите договори и стопанската си дейност.
(20)
С член 156 от „Закон No 75-B/2020 от 31 декември“ и при спазване на условията, посочени в параграф 2, букви в—е) от него, допълнително уточнени в „Правителствено постановление No 19-A/2021 от 25 януари“ и разширени с член 12 от „Правителствено постановление No 104/2021 от 27 ноември“, се въвежда извънредна схема за подпомагане на самостоятелно заети лица, служители без достъп до други механизми за социална закрила, както и управители, чиито доходи са били особено засегнати от пандемията от COVID-19.
Мярката е описана в член 3, буква с) от Решение за изпълнение (ЕС) 2020/1354.
По отношение на самостоятелно заетите лица с мярката се предвижда обезщетение, равно на две трети от спада на месечния им доход, като горната граница е равна на 501,16 EUR.
Допустими самостоятелно заети лица са онези, които са понесли спад в доходите от поне 40 % за периода март— декември 2020 г., в сравнение с 2019 г.
Що се отнася до служителите без достъп до други механизми за социална закрила, мярката осигурява: i) за служителите — обезщетение, равно на разликата между месечната референтна стойност от 501,16 EUR и средната месечна работна заплата на възрастен в съответното домакинство; и ii) за самостоятелно заетите служители — обезщетение, равно на две трети от спада в месечния им доход, с горна граница от 501,16 EUR.
По отношение на управителите с мярката се предвижда обезщетение, равно или на референтния им среден месечен доход, ако той е по-малък от 1,5 по индекса на социално подпомагане на Португалия („Indexante dos Apoios Sociais“, IAS, в размер на 438,81 EUR през 2021 г.), или на две трети от референтния им среден месечен доход, ако той е равен или по-висок от посочения индекс.
Допустимите управители са тези, които временно са прекъснали стопанската си дейност в резултат на пандемията от COVID-19, или тези, които са понесли загуби на приходи от най-малко 40 % през 30-дневния период, предшестващ искането за подпомагане, в сравнение със същия месец на предходната година или с месечната средна стойност от двата месеца преди този период.
Във всички случаи обезщетението има долна граница, равна на 50 EUR, увеличена до 50 % от наблюдавания месечен спад на доходите, ако той достигне между 50 % и 100 % от индекса на социално подпомагане на Португалия, или до 50 % от индекса на социално подпомагане на Португалия, ако спадът на доходите надвиши посочения индекс.
(21)
В точка 2.5.1 от „Приложение към Решение на Министерския съвет No 41/2020 от 6 юни“, допълнена с членове 10—12 от „Правителствено постановление No 180/2020 от 3 август“ и разширена с членове 5—7 от „Приложение към Правителствено постановление No 37-А/2021 от 15 февруари“, се въвежда схема за социално подпомагане на художници, творци, техници и други специалисти в областта на изкуството.
Мярката е описана в член 3, буква т) от Решение за изпълнение (ЕС) 2020/1354.
С мярката се предвижда месечно обезщетение, равно на индекса на социално подпомагане на Португалия („Indexante dos Apoios Sociais“, IAS, в размер на 438,81 EUR през 2021 г.).
(22)
Португалия допълнително разшири или измени редица свързани със здравето мерки, за да се справи с избухването на COVID-19.
По-специално това се отнася до мерките, посочени в съображения 23—27.
(23)
В „Стандарт No 012/2020 от 6 май“, изменен на 14 май 2020 г., и „Стандарт No 013/2020 от 10 юни“, изменен на 23 юни 2020 г., и двата издадени от португалската генерална дирекция по здравеопазване, както и с „Наредба-закон No 10-A/2020 от 13 март“, се предвижда закупуването на лични предпазни средства, които да се използват на работното място, по-специално в обществените болници, ресорните министерства, общините и автономните региони Азорски острови и Мадейра.
Мярката е описана в член 3, буква н) от Решение за изпълнение (ЕС) 2020/1354.
(24)
С „Наредба-закон No 10-A/2020 от 13 март“ бе въведена кампания за хигиена в училищата, чиято цел е да се гарантира безопасното завръщане на работа на преподаватели, други служители и студенти.
Мярката е описана в член 3, буква о) от Решение за изпълнение (ЕС) 2020/1354.